Hun er utdannet innen musikk og lydterapi og har en cand.philol.-grad i kulturhistorie fra UiO. Hun arbeidet i NRK fra 1996 til 2010 som kompetansesjef i Kulturavdelingen, regissør og redaktør i Kultur, Fakta og Underholdningsavdelingen; med en pause på to år som profilsjef i Norges Røde Kors 2006–2008. Hun var redaktør og konseptutvikler for «Hurtigruten 365». Dette var den første TV-produksjonen der opptakene bare besto av datafiler.. Hun var prosjektleder for programserien «Ansikt til Ansikt» med Morten Krogvold, Generasjon.no, flere av Torkjell Berulfsens serier om luksus og skjønnhet, og flere dokumentarer.